દર્શન જરીવાલા અને અલ્પના બૂચની લીડ કાસ્ટ સાથે બનેલા નવા નાટક ‘એક Selfie સજોડે’નું સંજય ગોરડિયાએ નિર્માણ કર્યું છે તો એનું ડિરેક્શન વિપુલ મહેતાનું છે, જ્યારે લેખક વિનોદ સરવૈયા છે. સાથે રહેવા માટે આજે જે પ્રકારે પ્રયત્ન કરવો પડે છે એ જ દેખાડે છે કે સંબંધો હવે કુદરતી રીતે નથી થતા, એના માટે પ્રયાસો કરવા પડે છે. પરંતુ આ પ્રયાસો કરવામાં કંઈ ખોટું નથી. આ જ વાતની આસપાસ નાટક ઘુમરાય છે. નાટકના પ્રોડ્યુસર સંજય ગોરડિયા કહે છે, ‘મરાઠીમાં ભજવાયેલું આ નાટક વિશ્વની તમામ લૅન્ગ્વેજમાં થવું જોઈએ એવું હું માનું છું. નાટકનું વિષયવસ્તુ અદ્ભુત છે અને આજના દરેકેદરેક પરિવારને સ્પર્શે છે.’